runetrust/blame-folketinget-dk huggingface dataset:
Birthe Skaarup (DF), 1999-02-26:
Men vi ønsker også et mere tværfagligt sundhedsarbejde omkring det her, et arbejde med at inddrage netop de institutioner, der er i gang med det her. Så har vi jo hørt nogle tal, vi har hørt, hvor meget det vil koste, og sundhedsministeren var inde på, at det kunne beløbe sig til helt op til 1 mia. kr.
Tom Behnke (KF), 2011-01-11:
Så derfor er peberspray et rigtig effektivt, men også et meget skånsomt magtmiddel at bruge, og derfor er vi glade for, at forsøgsordningen har været positiv, og at man nu sørger for, at det bliver et magtmiddel, man kan bruge i de situationer, hvor det er nødvendigt.
Bjarne Laustsen (S), 2010-05-26:
Det er den snedige plan, regeringen og Dansk Folkeparti har udtænkt, nemlig at det skal være sværere at få fat i dem, at det skal være lettere at miste dem, og at der vil være en stor gruppe, der aldrig nogen sinde skal kunne få fat i dagpengene; det er regeringens hensigt.
Elisabeth Arnold (RV), 2003-02-06:
Jeg synes, det er påfaldende, at et parti som Venstre, der har ført så høj en profil på EU-området, som har været med til at bære et meget succesfuldt dansk EU-formandskab igennem, pludselig lukker sig fuldstændig sammen og siger, at vi ved jo ikke, hvad der kommer til at ske; vi ved jo ikke, hvordan den nye traktat kommer til at se ud.
Jann Sjursen (KRF), 2002-01-31:
Jeg vil nødig grave grøfter i dag i forhold til fru Sandy Brinck, fordi jeg er glad for det, som jeg i hvert fald oplever, nemlig at Socialdemokratiet har bevæget sig i denne her sag, men på ét område i hvert fald er dette beslutningsforslag ikke blevet overhalet indenom af udviklingen eller af forskellige andre initiativer, og det gælder jo spørgsmålet om besiddelse af børnepornografi.
Karen J. Klint (S), 2012-03-20:
Jeg vil også gerne her i dag understrege, at vores arbejde for ligestilling på vielsesområdet, ægteskabsområdet, sker med respekt for dem, der har en anden holdning, en holdning, der naturligt kommer ud i det lovforslag, vi skal drøfte om lidt, om fritagelse af præster, der af samvittighedsgrunde ikke ønsker at vie par af samme køn.
Jacob Jensen (V), 2015-10-22:
Flere private job er jo hele forudsætningen for, at der er indtægter, så vi også i årene fremover kan have penge til gode skoler, sundhedsbehandling af høj kvalitet, en værdig ældrepleje m.v. Den her regering lover ikke så meget, som nogle måske kunne ønske sig, eller så meget, som andre måske har for vane at gøre.
Claus Hjort Frederiksen (V), 2002-05-22:
Denne sag er jo kørt op som et angreb på menneskeheden, og derfor vil jeg bare sige, at argumenter om, at organisationerne ikke bryder sig om det, og at nogen skal kunne forhindre folk i at indrette sig, som de vil, får mig til at ranke ryggen, og det giver mig faktisk blod på tanden til at sige, at jeg tror, vi er på rette vej med at hjælpe det enkelte menneske i denne sag.
Helle Thorning-Schmidt (S), 2013-01-16:
Jeg er god til at gøre rent, jeg er faktisk rigtig god til det, og jeg skal gerne gøre det, men det ville også klæde Venstre at erkende, at mange af de udfordringer, vi sidder med nu – konkurrenceevnen, de skatter og afgifter, vi har måttet fjerne – altså er nogle problemer, som Venstre har været med til at skabe.
Lisbeth Bech Poulsen (SF), 2013-12-18:
Når det så er sagt, er det en aftale, der allerede er lavet, og hvis prisen for Venstre er at fremrykke nogle afgifts- og skattelettelser, som allerede er blevet besluttet, et år, så synes jeg, det er til at bære, for at landet får en finanslov og endda en, der er så mange andre gode tiltag i.
Marie Bjerre (V), 2021-05-11:
Men jeg kunne godt tænke mig at høre De Radikale, om man ikke kan se, at ordet passere er diskriminerende over for alle de private tilbud, der er, som jo gerne vil kalde sig dagplejere, og som har gjort det tidligere – altså, at der ligesom ligger noget andet i ordet passer, end der gør i ordet dagplejer; at det bare ikke er et hensigtsmæssigt ord at bruge, altså ordet passer, også fordi forældrene heller ikke er vant til ordet passer, men søger efter en dagplejer.
Torsten Schack Pedersen (V), 2006-11-16:
Jeg går ud fra, at vi må være fuldt på bølgelængde med hensyn til, at det er muligt at foretage forandringer og justere danmarkskortet uden – det er i hvert fald det, hr. Morten Homann har gjort – at der skal sættes penge i halen af det fra statens side for at sikre, at målene opfyldes.
Jakob Engel-Schmidt (V), 2013-11-12:
Forslaget går ud på, at der skabes mulighed for, at pengeinstitutter kan oprette refinansieringsregistre med henblik på at foretage såkaldt sekuritisering, dvs. udstedelse af værdipapirer med sikkerhed i puljer og lån, kreditter, leasingkontrakter til erhvervsvirksomhed.
Dennis Flydtkjær (DF), 2018-12-11:
Hvis man f.eks. satte afgiften ned til en flad afgift på 20 pct., men til gengæld så skruede op for miljøtillægget, så det gav det samme, kunne det så ikke være med til at fremme en grøn transportsektor med klimabiler, ikke målrettet elbiler alene, og generelt og bredt være med til at sikre, at vi får et incitament til, at der kommer mere miljøvenlige biler.
Kirsten Brosbøl (S), 2014-10-22:
Vi har i løbet af 2014 lanceret en række vækstinitiativer, der følger op på Natur- og Landbrugskommissionens anbefalinger på vækstdelen, kan man sige, og der var jo også en række anbefalinger, der handlede om naturområdet, netop for at sikre den balance, som jeg taler om her.
Kristian Thulesen Dahl (DF), 2000-05-17:
Man følger alligevel stort set, hvad der bliver besluttet dér, er nærmest et kopipræparat eller - som det er sagt tidligere - en ekkomaskine, som sidder og kigger på, hvad regeringen kommer med, og så ender det jo som regel med, at den indflydelse, man har på at ændre tingene, er minimal.
Lea Wermelin (S), 2020-11-19:
Med beføjelserne implementerer vi markedsovervågningsforordningen på miljøområdet, og jeg er glad for, at der var bred politisk opbakning til den pesticidstrategi, som vi indgik aftale om i 2017, hvor målet med strategien bl.a. er at nedbringe overtrædelsesprocenten i forhold til salg og besiddelse af ulovlige sprøjtemidler.
Margrete Auken (SF), 2000-01-14:
Jeg synes måske også, at folk fra Thisted skal have forklaret, at når de har bilen med ind til København, så betyder de tavler deroppe, at de skal køre hen og parkere dér i stedet for at køre rundt og rundt og rundt. Hvis vi kunne se, hvordan det virkede, hvis de holdt op med at køre rundt og rundt og rundt på den måde, så kunne det da godt være, at vi så på et tidspunkt ikke behøvede at gøre noget specielt.
Ulrik Kragh (V), 2004-05-26:
Det er derfor, der bliver gjort et stykke arbejde for at få skabt en situation, hvor der kan laves en forfatning, og hvor der kan afholdes et valg, således at man kan få en legitim irakisk regering, som efterfølgende vil kunne tage det ansvar, der helt naturligt bliver placeret hos irakerne. Med hensyn til FN synes jeg ikke, det er tiden nu at låse sig fast på bestemte løsninger.
Troels Lund Poulsen (V), 2009-04-28:
Så skal jeg opsummere, kan jeg sige, at vi på den korte bane skal have løst den aktuelle udfordring omkring de 400 millioner dåser, som uden pant kommer ind over den danske grænse fra Tyskland, og som jo desværre for alt for mange dåsers vedkommende ender de forkerte steder.
Kirsten Normann Andersen (SF), 2017-10-27:
Lægemangel skaber utryghed, og det bidrager også til affolkning af nogle områder, og derfor støtter SF også helhjertet det foreliggende forslag, for det bringer os et måske lille skridt videre i forhold til lægedækningen i udkantsområderne, når mulighederne for at forlænge regionsklinikkerne øges med 2 år og der bliver en forenklet adgang til at erhverve ydernumre for de almenpraktiserende læger.
Inger Støjberg (V), 2011-02-08:
For det andet – og det er mindst lige så vigtigt – er jeg stadig af den overbevisning, at arbejdsmarkedets parter er de bedste til at fastlægge og håndhæve løn- og arbejdsvilkår på det danske arbejdsmarked, og det er uden hjælp fra lovgivningsmagtens side.
Villy Søvndal (SF), 2012-01-18:
Vi fordømmer de vilkår, som ikke er i orden, hvad enten det er de mange dødsdomme i Kina eller de manglende rettigheder til mindretal, sprogligt, kulturelt og religiøst, og vi bliver ved med at gentage det synspunkt med stadig større vægt og med stadig flere lande.
Søren Søndergaard (EL), 2003-12-10:
Så hvad var begrundelsen for, at statsministeren afviste at svare på det spørgsmål, som altså ikke havde med TDC-undersøgelsen at gøre, og som lød: »Er statsministeren enig med skatteministeren i, at det ikke er nødvendigt at tage lovinitiativer, der kan lukke skattehuller, når der ikke er en konkret sag?«
Aaja Chemnitz (IA), 2024-05-29:
For at kunne gøre det er vi samtidig også nødt til at vide noget mere om, hvad der foregår i vores område – om der er russiske ubåde, som jeg også tidligere har været inde på her fra talerstolen, for så er det jo noget, vi er nødt til ligesom at kunne slå ned på.
Eigil Andersen (SF), 2011-05-30:
Når ministeren så siger, at der er tale om, at man forsøger at finde en frivillig ordning, så ligger det jo i sagens natur, sådan som ministeren også skitserer, at det er svært, for der vil jo ske det, at det kun er dem, som ville være interesseret i at få udbetalinger fra en sådan ordning, der vil bidrage til den.
Flemming Møller Mortensen (S), 2015-02-05:
Med den her ordførertale vil jeg gerne udtrykke, at der fra Socialdemokraternes side er stor opmærksomhed på og stor respekt for det politiske arbejde, der forestår i Grønland, men også det arbejde, der forestår, og som skal vedligeholdes i samarbejdet mellem Grønland og Danmark rent politisk, et samarbejde, som vi jo gerne ser styrket, eksempelvis i de erhvervsmæssige sammenhænge og de finansieringsmæssige sammenhænge.
Karsten Lauritzen (V), 2016-01-20:
Og praksis vedrørende beskatning af teatervirksomhed blev, som jeg svarede under et tidligere spørgsmål, fastlagt af Landsskatteretten i 2002, og SKAT har altså ikke kendskab til, at der skulle være truffet en eller flere afgørelser, der kan siges at være udtryk for en ændring af praksis på det område.
Eva Kjer Hansen (V), 2008-05-08:
Jeg forstår simpelt hen ikke hr. Per Clausens voldsomme kritik af EFSA, der jo er sammensat af de ypperste eksperter, vi har på området i Europa, og som jeg synes der er god grund til at spørge til råds i forhold til den faglige vurdering af, om der er nogen risici forbundet med disse områder.
Ole Sohn (SF), 2012-03-14:
Jeg kan love spørgeren, at vi i så mange sammenhænge som overhovedet muligt vil sørge for, at det er så brede flertal som muligt, der bliver involveret i forhandlingerne, sådan at det samarbejdende folkestyre også kan smitte af og glæde befolkningen, fordi den kan se, at nu er der et arbejdende Folketing og ikke bare et Folketing, som spiller pingpong og leger med christiansborgdrillerier.
Jan E. Jørgensen (V), 2016-02-12:
Jeg kan bare sige, at det er et vigtigt princip i en retsstat, at vi har domstole til at placere skyld og ansvar, og jeg er meget bekymret for, om vi som Folketing vil kunne modstå, hvad der end måtte komme af mere eller mindre berettigede krav om undskyldninger i fremtiden.
Aase D. Madsen (DF), 2000-03-02:
Samfundsøkonomisk indebærer tvangskriteriet ganske vist, at det nuværende statstilskud på ca. 20-25 mio. kr. kan bortfalde, men medaljens bagside er, at millionerne kanaliseres videre til amter og kommuner som kompensation for de merudgifter, de får i anledning af forslaget.
Trine Pertou Mach (EL), 2026-02-05:
Skræmmebilledet på en dansk krigsdeltagelse, som blev vedtaget med det snævreste mulige flertal i Folketinget, er vedtagelsen af B 118 den 21. marts 2003 om dansk krigsdeltagelse i den amerikanskledede koalition, der gik i krig i Irak.
Morten Messerschmidt (DF), 2021-12-21:
Når ovenikøbet de partier, der altså i sin tid har stemt for – både i 1972, som vi hørte ministeren sige det, men også i 1992 – i dag kan sidde og sige, at det ikke var det, der var deres forudsætning, hverken vedrørende mindstelønnen eller barselsreglerne eller socialpolitikken, så er det vel egentlig ikke for meget at forvente, at der bliver sagt stop.
Kristian Thulesen Dahl (DF), 2002-12-03:
Jeg taler om, at man enten sidder og trykker på knapperne her i salen og stemmer ja eller nej til lovforslag eller sidder i et Europaudvalg og afgiver et mandat, for at regeringen kan stemme ja eller nej til et forslag, som, når det kommer tilbage til den nationale proces, er clearet af, og så kan vi ikke gøre noget ved det, så har vi et direktiv.
Line Barfod (EL), 2008-11-14:
Jeg sagde: Vi har i Folketinget brug for at diskutere, hvordan vi får lagt langt større vægt på at diskutere alt det, der foregår internationalt, fordi det har meget større betydning for borgerne i Danmark end meget af det, vi faktisk bruger tid på i dag, hvor vi sidder og laver små kommarettelser.
Margrete Auken (SF), 2003-02-25:
De unoder, justitsministeren beskrev før, tyder nu på, at det er hende selv, der ligger ude i yderbanen; man kan altså ikke ligge i yderbanen med 110 km/t., man kan slet ikke ligge derude og køre for langsomt, men man kan heller ikke ligge derude med 110 km/t., så bliver man mobbet ind igen med det samme, så jeg ved ikke, hvem det er, der ligge ude i yderbanen med 110 km/t. og kører for langsomt, hvad det er for en oplevelse, man får.
Lone Dybkjær (RV), 2010-02-04:
Derfor vil jeg spørge ordføreren, om det ikke gør lidt ondt, når der er så mange – mellem 1.000 og 1.500, eller hvad det rigtige tal nu er – der falder uden for systemet, fordi de ikke kan få kontanthjælp efterfølgende på grund af en ægtefælleindkomst.
Uffe Elbæk (RV), 2013-06-03:
Det er sådan, at alle kan få SU til normeret tid, og det vil sige, at der er en meget flot både økonomisk, politisk og moralsk opbakning fra samfundets side til, at de studerende skal kunne gennemføre deres uddannelse, også uagtet hvilken social og økonomisk baggrund de kommer med – så ja.
Mai Mercado (KF), 2025-04-02:
Så med det skal jeg bare meddele, at Det Konservative Folkeparti altså også bakker op og selvfølgelig nok skal møde rettidigt på et andet tidspunkt og undlade at lægge møder med formandskabet for Færdselssikkerhedskommissionen i Folketingets mødetid.
Inger Støjberg (DD), 2024-10-03:
Jeg var selv på en tur med vores politiske ordfører til Midtsjællands Gymnasium, som bliver hårdt ramt, og der er en række udkantsgymnasier, der bliver hårdt ramt, og man skal bare være klar over, at hvis et gymnasium i et landdistrikt bliver nedlagt, betyder det enormt meget, også for bosætning, tiltrækning af arbejdskraft og alt sådan noget.
Karen Rønde (V), 1999-11-24:
er Venstre meget positivt over for. Vi kan støtte de opstillede kriterier for opnåelse af denne retshjælp, herunder at den som hovedregel først kan tildeles, når klageorganet anmoder om den danske regerings retlige bemærkninger, så det sikres, at der ikke gives retshjælp til de klager, som klageorganerne selv betegner som åbenbart grundløse.
Sophie Hæstorp Andersen (S), 2009-04-21:
Adgang til fixerum, står der i forslaget i dag, og det er adgang til sterilt injektionsudstyr, særligt uddannet personale til varetagelse af øjeblikkelig genoplivning ved overdosis, adgang til viden om forebyggelse, primær sundhedshjælp og -pleje, formidling af og visitation til behandlingstilbud, det sociale hjælpeapparat, det almindelige sundhedsvæsen, og at der selvfølgelig også kan være både tøjvask og adgang til kaffe, en god snak og andet.
Peter Kofod (DF), 2024-01-16:
Så jeg vil egentlig bare spørge ind til, hvornår det her konkrete udspil kommer, for jeg forudser, at nu får vi sådan en lang periode, hvor regeringen vil drøfte det lidt hen ad vejen, og så vil man fortælle lidt i sådan overskriftsform som i Berlingske i går.
Søren Søndergaard (EL), 2023-05-25:
Vi står over for en gruppe, som er fattig, og for hvem pengene spiller en afgørende rolle, og hvor man ikke har råd til at gå i biografen med de andre, fordi pengene ikke er til det derhjemme, hvor man ikke har råd til at være i fodboldklubben, eller man har måske lige råd til at være i fodboldklubben, men afstår så, fordi der kommer nogle ekstra udgifter i forbindelse med nogle ture, som man ikke kan gå hjem og få dækket hos far eller mor.
Lars Boje Mathiesen (NB), 2020-11-24:
Nu kan man se, at Ole Birk Olesen jo lige har gjort det som politisk kommentator med at analysere lidt på, hvordan andre partier skulle gøre det, og må jeg ikke bare anbefale, at han går samme vej som sin tidligere kollega Joachim B. Olsen og så rent faktisk bliver politisk kommentator i stedet for at stå udenfor og gøre det.
John Dyrby Paulsen (S), 2012-05-25:
Derfor er samspillet mellem den offentlige sektor og den private sektor helt afgørende, og når vi ser på de undersøgelser, der laves globalt, af, hvad det er for nogle lande, der klarer sig bedst i udviklingen, og hvad det er for nogle lande, der har de bedste vilkår for deres virksomheder, så kommer Danmark i top.
Kim Edberg Andersen (NB), 2023-12-15:
Det, der undrer mig meget, er, at man går op og holder en tale og siger, at man er meget pikeret over det, Liberal Alliance siger, mens man overhovedet ikke forholder sig til, at der lige har været en kollega fra regeringen, der var oppe at sige, at vi ikke kan privatisere noget, fordi en privatisering kun er af det onde og det offentlige jo allerede virker godt.
Morten Østergaard (RV), 2006-10-05:
Derfor vil jeg gerne bede hr. Kristian Thulesen Dahl sammen med mig om at foretage et meget lille eksperiment, hvor vi siger: Der er ikke nogen strukturreform, der er ikke nogen udligningsreform, nu snakker vi helt koldt og kontant om, hvad det er, partierne prioriterer.
Birthe Skaarup (DF), 2003-02-19:
Ved at samle informationerne på denne fælles hjemmeside eller også i et katalog, som der står i bemærkningerne, så mener Socialdemokraterne, at Sundhedsstyrelsen kan give større garanti over for borgerne, samt at oplysningerne om sundhedsydelserne vil være mere troværdige. Vi har i Dansk Folkeparti ikke noget imod, at borgerne får al den oplysning om sundhedsydelser, de overhovedet kan.
Poul Erik Dyrlund (S), 2000-04-14:
Med det lovforslag her ønsker arbejdsministeren at få mulighed for økonomisk at understøtte sådanne aktiviteter, og det kan vi i Socialdemokratiet tilslutte os, blot det foregår ad frivillighedens vej. Selve AMU-lovforslaget er der ikke så meget at sige til, idet der er tale om en række konsekvensændringer.
Pia Kjærsgaard (DF), 2002-03-21:
Nogle dage efter offentliggørelsen af udlændingeudspillet blev jeg sådan lidt overrasket, fordi integrationsministeren på et pressemøde i den internationale presseklub i København udtalte, at formålet med den nye udlændingelovgivning aldeles ikke var at begrænse antallet af udlændinge i Danmark.
Anders Fogh Rasmussen (V), 2003-11-20:
Men så sagde hr. Villy Søvndal, at så ville vore, altså SF's, bestræbelser have gået ud på at sikre en måde at fjerne Saddam Hussein på, der ikke gjorde, at den irakiske befolkning skulle betale den pris, den irakiske befolkning i dag betaler. Nu vil jeg så gerne høre: Hvordan ville SF have fjernet Saddam Hussein?
Jesper Langballe (DF), 2003-10-10:
Med hensyn til den der hyldest til fornuften, som indleder præamblen, er det jo klart, at når man siden oplysningstiden i Frankrig på den måde har bekendt sig til fornuften, så betyder det noget ganske andet, end når vi sådan jævnt her i Danmark taler om sund fornuft.
Jann Sjursen (KD), 2003-12-04:
Men jeg vil godt spørge, hvorfor fru Lissa Mathiasen og Socialdemokratiet overhovedet ikke mener, at der er nogen overvejelser at gøre sig i forbindelse med lov om svangerskabsafbrydelse, altså hvilke muligheder der i dag er for at få foretaget provokeret abort.
Kim Christiansen (DF), 2008-02-28:
Jeg er altså nødt til at spørge ministeren, om ministeren ikke er bekendt med, at man også på en lang række lignende områder har lovgivet herindefra - senest med sådan noget som rygeloven, som jo primært er lavet, ikke for at genere bargæster eller lignende, men for at beskytte det personale, der arbejder i restauranter.
Frank Dahlgaard (UP), 2000-01-26:
Jeg kender godt alle de tal, ministeren kom med på vækstprocenter i USA og i Japan og i Europa, men det er dog en kendsgerning, at det nu er tal for ordretilgangen til tysk industri, som er markant stigende, og det er en klar indikator af, at nu kommer der gang i - mere end de havde regnet med før - tysk økonomi.
Pia Olsen Dyhr (SF), 2009-05-07:
Derfor vil jeg gerne spørge ordføreren: Hvorfor vil Dansk Folkeparti ikke benytte sig af muligheden for at tage 10 pct. af den direkte støtte og føre dem over i projekter, der vil være mere genererende i forhold til arbejdspladser, og som også samtidig vil gavne natur og miljø?
Mette Frederiksen (S), 2014-01-28:
Den ene er, at når vi står over for at lave den gennemgribende reform, synes jeg, at det er langt klogere at gøre det i stedet for at forholde sig til enkeltelementer, og den anden er, at jeg ikke ud af beslutningsforslaget kan læse, at forslagsstillerne på nuværende tidspunkt har gjort sig tilstrækkelige overvejelser over – og det er nok, fordi det er tidligt i processen – hvad man vil sætte i stedet.
Merete Dea Larsen (DF), 2017-05-23:
De får så mulighed for at købe til under prisen, og man kan sige, at med den seneste offentlige vurdering, som er gældende lige nu, indtil det nye system kommer til at træde i kraft, har det jo været en udfordring, fordi den offentlige vurdering overhovedet ikke har virket, hverken i den ene eller den anden retning.
Keld Albrechtsen (EL), 2000-01-25:
Jeg synes, det er meget beklageligt og uheldigt, også for det arbejde, som gøres i f.eks. Gjellerupparken for at løse sociale problemer omkring f.eks. beskæftigelse af unge mennesker osv., at man forsøger at få debatten til at handle om, at nu er det ikke trygt at gå rundt i Gjellerupparken om aftenen.
Tom Behnke (FP), 1999-04-22:
Når man går på arbejde og skal grave grøfter, så er skovlen jo heller ikke et frynsegode, og jeg kan slet ikke forstå, at Enhedslisten overhovedet kan få en ISDN-forbindelse og en hjemmearbejdsplads til at blive til et frynsegode. Men det viser jo bare, at hvis man har det som udgangspunkt, så kommer man selvfølgelig også til den forkerte konklusion, som også hr. Frank Aaen kom til, at man så er imod forslaget.
Karina Lorentzen Dehnhardt (SF), 2022-12-13:
Når jeg spørger, er det jo faktisk, fordi det er en anbefaling fra Tibetkommissionen, som konkluderede, at det er lidt en udfordring, at man bare kan stoppe og få et andet arbejde og så alligevel ikke får den kritik, som man ligesom kunne have fået.
Pernille Skipper (EL), 2021-05-26:
Specialpædagogisk støtte, SPS-ordningen, er rigtig vigtig for rigtig mange studerende, og det ville have været en katastrofe, hvis vi bare havde sprængt en bombe under en masse studerende og havde sagt til dem: Alle jeres planer for jeres uddannelse kan I kyle ud ad vinduet.
Villum Christensen (LA), 2015-02-19:
Når vi gik med her, var det, fordi aftalen lovede massive lettelser for virksomhederne, bl.a. på den måde, at virksomhederne ikke længere skal slæbes igennem hele den bureaukratiske godkendelsesmølle, hver eneste gang man ændrer en lille smule i produktionen.
Svend Auken (S), 2000-03-17:
Som bekendt indgik Danmarks Statistik og Miljø- og Energiministeriet i 1996 en samarbejdsaftale om miljø-, natur- og energistatistikken, og formålet med den aftale var at sikre, at statistikken produceres effektivt og hurtigt, samt at statistikken er korrekt og pålidelig.
Thomas Adelskov (S), 2006-11-28:
Det er i øvrigt særlig bekymrende, hvad der jo også er flere høringssvar, der påpeger, set i relation til, at på det uorganiserede arbejdsmarked er den eneste sikkerhed, som en lønmodtager ofte har, selve ansættelsesbeviset, hvor man på den organiserede del af arbejdsmarkedet har sin overenskomst at læne sig op ad.
Per Ørum Jørgensen (KF), 2008-01-29:
Jeg synes i hvert fald, og det er da indtil videre min oplevelse med de energiforhandlinger, vi har, og hvor Socialdemokraterne deltager, at der er mange konstruktive og gode ønsker, både fra socialdemokraternes side, fra de øvrige oppositionspartiers side og fra regeringens og Dansk Folkepartis side.